MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama saadet "Märtrite hääl"!
Hannu Lahtinen alustas Märtrite Hääle tegevjuhina
2018. aasta augustis.
Väljakutsete-rohked tööülesanded on viinud teda erinevatesse maadesse
tutvuma Märtrite Hääle tööpõldudega
ja julgustama ning kinnitama kristlasi, keda usu pärast taga kiusatakse.
Milliseid väljakutseid ta on kohanud
ja kuidas see töö on edasi läinud?
Kas oleme saanud olla
oma tagakiusatud usuõdede-vendade hääleks
ka oma kodumaal - Soomes?
Või mis ootab ees tulevikus?
Kõigist neist asjadest Hannu Lahtineniga täna räägimegi.
Tere tulemast saatesse, Hannu! - Tänan!
Hannu, enne, kui sinust sai Märtrite Hääle tegevjuht,
olid oma perega misjonitööl Lähis-Idas.
Ühtlasi oled rännanud eripaigus üle maailma,
ühtaegu õpetades
kui hoides ka silma peal erinevatel abiprojektidel.
Räägi palun pisut oma taustast
ja sellest, kuidas see valmistas sind ette
Märtrite Hääle tegevjuhi ametiks.
Kui mõelda sellele,
mis on mind kõige enam aidanud täitmaks praegust rolli,
milleks Jumal on mind juhtinud ja ette valmistanud,
siis see läheb tagasi aega, kui olin pikka aega Süürias.
Eriti veel Aleppo linnas Põhja-Süürias.
Ekraanil kuvatud fotol on näha üks hoone,
kus ma palju tegutsesin,
kuid mis tänaseks on hävinud.
Selle hoon taga oli palju inimesi, keda aastatega tundma õppisin
ja kellega õlg õla kõrval elasime-toimetasime.
Seal olles sai mulle selgeks,
mida see tähendab pöörduda islamist Jeesuse juurde.
See valutunne, et sa ei kuulu enam perekonda
ja oled oma ema-isa jaoks surnud.
Sa kaotad oma päranduse,
sul on raskusi saada mehele või leida tööd.
Su pere või riik võivad isegi tappa su.
Selliseid nö "au mõrvu" toimub palju.
Elada koos selliste inimestega
ja palvetada koos nendega kas autos või kuskil mägedes.
Aidata neil põgeneda, nutta koos nendega
ja samas kogeda ka kõiges selles peituvat rõõmu.
Nii on see kõik olnud kui loomulikuks eeltööks
mu praegusele tööle.
Ja samas teenisid sa juba tookord kristlasi,
keda usu pärast taga kiusatakse.
Just seda ma tegingi.
Nüüd aga teenid tagakiusatud kristlasi täisajaga,
olles teinud seda tööd juba mõnda aega.
Räägi palun pisut lähemalt neist sihtkohtadest ja maadest,
kus Märtrite Hääl tegutseb.
Märtrite Häälel endal on mitmeid projekte
ja ka mitmeid ühisprojekte Märtrite Hääle tütarühingutega.
Alustame näiteks kõige kaugemast - Põhja-Koreast,
mis on üks me olulisemaid tegevuspunkte.
Sul on seal laual üks sinine raamat,
mis on seotud Põhja-Koreaga.
Räägi palun, millega on tegu?
Olgu alustuseks öeldud, et teadsin juba aastaid tagasi,
et saan kord tegema midagi Põhja-Korea heaks.
Isegi, et see pole moslemimaa,
kuigi ma tegutsesin varasemalt moslemite seas.
Kuid mul on siin üks evangeelium, mis on kirjutatud Põhja-Korea murdes.
Me kõik teame, et Põhja-Korea on väga raske maa,
kus viimased 3 sugupõlve on valitsenud diktaatorid
ja kus ristiusku on hävitatud järjepidevalt ning kindlameelselt.
Seal on põletatud Piibleid ja Piiblist on saanud keelatud raamat.
Nii on üks me töösuundi suunatud ka Põhja-Koreasse.
Printsiip, mille alusel me üldse erinevates maades tegutseme,
on see, et me küsime kohalikelt kristlastelt,
mis on nende vajadused.
Põhja-Koreas muide on üha kasvav põrandaalune kogudus.
Nii me küsimegi nende käest, kuidas me saaksime neid aidata
ja mida nad meilt ootaksid?
Üks väga konkreetne asi, mis on nende soovidest esile tõusnud,
on palve, et saadaksime neile Piibleid.
Nii olemegi juba mitmeid aastaid aidanud neid selles vallas,
saates neile Lõuna-Korea poolt heeliumõhupallidega Piibleid.
Nii et kui ilmastikuolud on sobivad,
saadetakse Põhja-Koreasse erinevaid materjale.
Möödunud aasta oli küll väga raske
ja tundus, et me ei saa ühtki Piiblit saadetud.
Samas lennutasime sinna 40 000 Piiblit,
mis on üle 7000 Piibli rohkem, kui mida algselt plaanisime.
Millist mõju see avaldab?
Mul on siin üks kommipakk, mis oli midagi uut me jaoks.
Kui Korea sõbrad meil külas käisid, tõid nad meile karamellkomme
ja ma küsisin, kust need pärit on?
Nad ütlesid, et see on Põhja-Korea kristlaste tänu meile.
Tänu selle eest,
et oleme saatnud neile taeva kaudu Jumala Sõna.
Millist mõju see on siis avaldanud?
Sellist, et inimesed on saanud usklikuks.
Jeesus päästab põhjakorealasi ja nad kuulevad taeva Jumalast
ning Tema headest plaanidest nende suhtes.
Sellest, kuidas Ta armastab igat üht ja on valmistanud neile pääste.
Inimesi saab lausa nii palju usklikuks,
et üheks me tegevuse eesmärgiks on nüüd juba see,
et me õpetame seal teatud kohtades
värskelt usklikeks saanutele Jumala Sõna.
Ja nemad omakorda jagavad seda sõnumit edasi.
Tõsi, kõigi nende aastate jooksul on olnud ka palju väljakutseid,
sest selle töö käigus on 36 kristlast ka tapetud.
Samas peame seda ülimalt oluliseks,
et igal inimesel on õigus kuulda Jumala igavese elu sõnu.
Öeldakse ju ka, et märtrite veri on seemneks kogudusele,
mis on reaalsus ka Põhja-Koreas.
Aga liigume nüüd Põhja-Koreast edasi lõuna poole
ja vaatleme me Hiinas tehtavat tööd.
Oleme viimastel aastatel laiendanud oma tööd Hiinas,
kus olukord nende aastate jooksul on halvenenud.
Veebruari alguses 2018. a., hakkas kehtima uus ususeadus,
mis on pitsitanud eriti kodukogudusi,
aga ka riigi poolt aktsepteeritud kirikuid.
Me alustasime möödunud sügisel projektiga "Pühapäevakool karbis".
Räägi sellest palun lähemalt.
Meie sealsed kolleegid ütlesid, et Hiina praegune suurim väljakutse
pole mitte kirikute ja ristide hävitamine
või reidide korraldamine kogudustesse,
mida kahjuks sünnib väga palju
ja mis on jõudnud ka rahvusvahelisse teadvusesse.
See, et kristlaste tagakius Hiinas on tegelik tõsiasi.
Kui varasematel aastatel tundus, et Hiina liigub paremas suunas,
siis nüüd on see teinud igati tagasikäiku.
Hetke suurim väljakutse peitub selles,
et Hiina võimud on lasknud käiku kõikvõimalikud meetmed,
et kristlaste lastest ei saaks samuti kristlasi.
Kogudusi karistatakse korralikult,
kui nad lasevad lastel osaleda erinevatel teenistustel.
Me aga peame seda väga oluliseks,
et juba väikesed lapsed kuuleksid heast Karjasest.
Nii olemegi leidnud sellele lahenduse "Pühapäevakool karbis" projekti näol.
Ehk siis vanemad, kes julgevad võtta riski,
et õpetada oma lastele maailma kõige kallimat sõnumit,
saavad sellise paketi.
Mis sinna paketti kuulub?
Sinna kuulub imeilus laste Piibel,
vanematele mõeldud kõikehõlmav pühapäevakooli pakett
ja DVD-mängija.
Meil on väga head kanalid,
mille kaudu toimetada need paketid hiinlaste kodudesse.
Need on ka väga soodsad.
Juba 10 euro eest saab üks laps osa sellisest pühapäevakooli paketist.
See oli osa me möödunud aasta jõulukampaaniast,
aga samas peame seda nii oluliseks asjaks,
et tahame jätkata selle projekti toetamist.
Nii et see kampaania on endiselt jõus.
Võrratu! Lihtsalt võrratu!
Lisaks sellele on meil Märtrite Hääles kasutusel
nö kiirreageerimise taktika.
Ehk siis, kui kusagil maailmas toimuvad pommitamised
või toimub midagi muud tõsist kas siis kuskil koguduses
või muus olukorras, kus kristlased saavad haavata või surma,
siis meil on valmidus reageerida kiiresti
ja saata nö hädaabi sellistesse kohtadesse.
Nõnda juhtus ka möödunud kevadel Sri Lankaga,
kus möödunud kevadel pandi pomm mitmele kirikule.
Räägi, kuidas me sinna kiiresti abi saatsime
ja mida selle abiga tehti?
Olen äärmiselt rõõmus,
et meil on Märtrite Hääles sellised kiirreageerimisrühmad
ja valmidus aidata.
Seda koostöös me kolleegidega eripaigus üle maailma.
Tänu neile võrgustikele
saime kiiresti infot selle kohta, mis kristlastega oli juhtunud.
Eks seda räägiti muidugi ka uudistes,
aga me saime väga kiiresti käivitada hädaabi kampaania.
Mul on hea meel, et Soomestki leidus inimesi,
kes olid valmis aitama neid inimesi ja ka palvetama nende eest.
Tänu sellele saime aidata rünnakutes viga saanud inimesi,
kattes näiteks nende haiglakulusid.
Ühtlasi saime pakkuda neile teraapiat ja õigusalast abi.
Ühtlasi saime aidata ka lapsi, kes olid kaotanud oma vanemad vms.
See on tõeliselt oluline tööharu, milleks meil on ka piisavalt ressursse,
et saata kiiresti abi, kui midagi on juhtunud.
- Jaa, see on tõesti väga tähtis.
Kuid läheme edasi Indoneesiasse,
mis on sulle väga südamelähedane maa.
Oled õpetanud sealses piiblikoolis
ja julgustanud-kinnitanud sealseid õpilasi,
kes lähevad koolist edasi nö eesrindele.
Meil on peagi tulemas kampaania sealse piiblikooli toetuseks.
Mida see kampaania endast kujutab?
Kui mõelda Indoneesiale,
siis me sealne töö kätkeb endas üht olulist dimensiooni
ja see puudutab nö eesrinde evangeliste.
See tähendab mehi ja naisi, poisse ja tüdrukuid,
kes ütlevad: "Siin ma olen Jeesus!"
ja kes lähevad kõige raskematesse ning pimedamatesse paikadesse,
kus Jeesuse nime pole kunagi mainitud.
Nad lähevad, et viia sinna vagust, tõde ja uut elu.
Kõik need aastad, mis me seal Indoneesias oleme olnud,
jätavad mulje, et see on kui jätkuv apostlite tegude aeg.
Vahel peab lausa näpistama end, et mõista, on see unes või ilmsi,
aga Jumal tegutseb kõikjal,
kus avatakse oma süda ja alistutakse Talle.
Seal piiblikoolis on valdavalt 16-30-aastased noored,
kes valmistuvad kõige täiega.
Seal toimub 24/7 palve
ja nad teavad, et nad lähevad kui lammastena huntide keskele.
Tegu on äärmiselt ohtliku tööga, mis nõuab higi, verd ja pisaraid.
Ühtlasi on sealt ka tulnud esimene märter.
Tahame kõigil tööpõldudel, kus Märtrite Hääl tegutseb,
anda inimestele midagi sellist, mille osas nad ise ei saa end aidata.
See on üks oluline põhimõte me misjonitöös.
Ühtlasi oleme viimase aasta jooksul püüdnud jõuda ka selgusele,
kuidas nad ise saaks end aidata
ja muutuda majanduslikult sõltumatuks.
Olles uurinud pisut maad,
on sündinud mõte kalapaatidest või treileritest.
Ma ise ei jaga väga seda valdkonda, kuigi tean, mis see peamine idee on.
Sealses piirkonnas on kala nr. 1, mida kõige enam süüakse.
Nii tahame hankida neile ühe kalapaadi või treileri,
mille abil püütud kalast ja selle müügitulust
saab toetada neid noori,
kes lähevad kuulutama evangeeliumi Jeesusest.
Selle kõige kohta on rohem infot me ajakirjas ja ka kodulehel,
nii et tasub jälgida seda projekti ja ka lüüa kaasa selles.
Sellest tõesti tasub lugeda nii me ajakirjast kui kodulehelt.
Liigume aga siinkohal edasi Taisse.
Viimastel aastatel
on paljud Pakistani kristlased põgenenud tagakiusu eest Taisse.
Oled ka ise seal käinud ja külastanud ka pagulaskeskust,
kuhu need kristlased viiakse,
kui nende viisad ja paberid pole korras.
See oli sinu jaoks väga liigutav külaskäik.
Peab tõdema, et kui mõtlen Pakistanile,
siis see maa on alati väga ärevas seisus.
Seda siis kristlaste tagakiusu seisukohalt.
Seal valitseb väga raske olukord.
Inimesed on kindlasti kuulnud sealsetest pommitamistest ja muust.
Külastades Bangkoki pagulaskeskust,
siis pean tõdema tõesti, et pisar tuli silma,
mõeldes, kuidas nende olukord saab üldse selline olla?
Nad olid riietatud oranžidesse rüüdesse... - Nagu vangid
Ja nende rüüle oli kirjutatud üks telefoninumber.
Nad olid paigutatud väikestesse pugerikesse,
kus kõigil pole isegi võimalik üheaegselt magada.
Kohtasin seal üht poissi,
kelle isa ei pidanud selles kohutavas kuumuses vastu
ja suri seal pagulaskeskuses.
Kui aga nägin siis Märtrite Hääl meeskondi,
kes viisid neile süüa, juua ja ravimeid
ning kinkisid lootust nende ellu,
sest nad ei saa kusagilt mujalt mingit abi.
Seda nähes kogesin, kui võrratu on kuuluda sellisesse organisatsiooni.
Oleme saanud aidata osasid peresid ja üksikisikuid
ravimi- ja toiduabiga ning nende eest palvetades.
Üks selliseid on näiteks väike Ester,
kellest oleme üsnagi palju rääkinud nii oma artiklites kui mujalgi.
Ta on tõeliselt armas tüdrukutirts.
Ester on väga haige - tal on südames kaks auku
ja nii oleme saanud teda ning ta peret aidata
olukorras, kus nad praegu on.
Kogesime selle pere puhul, et peame tegema erandi.
Meil tavaliselt pole selleks ressursse ja see polegi eesmärk
viia kedagi teisele poole maakera,
aga nende puhul kogesime, et peame seda tegema.
Nii on juhtunud õrratu asi, et nii Ester kui ka ta ema ja isa
on jõudnud omadega Kanadasse
ja me saime aidata neid kogu selles loos.
Saime neilt möödunud suvel ühe võrratu video ja ka pilte sellest,
kuidas Ester mängis Kanadas oma uue kodu õuel.
Nende pere elab nüüd tõeliselt turvalises kohas
ja see on tõeline tänupõhjus
nii me meeskonnale kui kõigile eestpalvetajatele.
Vaatame korra ka Iraaki.
Meil on Põhja-Iraagis, Nahla piirkonnas mitmeid projekte.
Sealse piirkonna kristlasi
kutsuti varasemalt "unustatud kristasteks".
Täna aga pole nad enam kindlasti unustatud.
Aitasime alguses neid ISIS'e varjus elanud kristlasi
toiduabiga.
Siis aga toimus meil üks suur kampaania,
mille eesmärk sai ka hiljaaegu täidetud.
Räägi palun lähemalt.
Mäletan, kui hakkasin alles tutvuma Märtrite Hääle tegevusega,
siis käisin koheselt läbi kõik me ajakirjad ja muud allikad,
et näha, mida Märtrite Hääl on siiamaani teinud.
Nägin, kuidas ikka ja jälle tõusis esile Nahla oru teema,
kus elasid ISIS'e surve all elanud kristlased,
kes olid kaotanud kõik.
Nii tekkis mõte,
et sinna tuleks rajada oma pagarikoda.
See oli tegelikult kohalike endi soov,
kui sai mõeldud selle üle, mida küll ehitada,
kui nende senised kodud ja tööpaigad olid kõik rusudes.
Mõtlesin, et aitab küll
sellest kõigest kirjutamisest ja pildistamisest
ja selle eest palvetamisest.
Nii oli ka võrratu näha,
kuidas paljud Soome kristlased mõtlesid samamoodi
ja olid valmis kogu loole hoo sisse andma.
Nii sai ka kõik vajalik raha selleks juba ennetähtaegselt kokku.
Olen ülimalt õnnelik selle üle.
Infot selle pagarikoja avamise kohta leiate nii me ajakirjast
kui ka me järgmises saates.
See Nahla piirkonna lugu ja selle pagarikoja sünnilugu
on tõesti südantliigutav.
Me oleme teinud ka teatud misjonireise
ning osad neist - Iisraeli ja Põhja-Aafrikasse,
on veel tulekul.
Sa ise lähed ka
ning inimestelgi on võimalus tulla kaasa, teenida ja palvetada seal
ning saada üks uus vaatenurk kogu loost.
Räägi lähemalt, kuhu uued misjonireisid viivad?
On tõsi, et tahame teha seda tööd uuel moel.
Seda siis selles mõttes,
et tahame anda ka koguduse liikmetele võimaluse
tulla kaasa ja saada osa sellest, mis seal toimub.
Kohtuda eesrinde evangelistidega ja näha nö kulisside taga toimuvat.
Esimene reis Põhja-Aafrikasse on kohe peagi tulekul.
Teine reis "Üks uus inimene" Iisraeli on saanud ka väga populaarseks.
Seal on nii päikest kui Piibli paigad, mida külastada.
Ühtlasi aga näeme sedagi,
mida Iisraeli reiside ajal muidu ei nähta.
Ehk siis me ka kohtume nende nimestega, keda aitame,
et kuulda nende lugusid ja palvetada nende eest
ning ka julgustada neid.
Nii et võtke meiega ühendust ja tulge kaasa!
See innustab kindlasti ühel uuel moel.
Lisaks kõigile välismaa projektidele ja reisidele
oled sa külastanud innukalt ka Soome kogudusi.
Oled korraldanud
vangistatud kristlastele kirjutamise õhtuid.
Mida selline õhtu endast kujutab ja kuidas see on vastu võetud?
Pean tõdema, et see pole mingi uus asi,
aga oleme selle viimase aasta jooksul taas ellu äratanud.
Tegu on õhtuga, kus inimesed on sageli pisarais
ja see on igati OK - me võimegi seda olla.
See on õhtu, kus saame teha midagi vangistatud kristlaste heaks.
Oleme teinud seda ka noorteõhtutel,
või koguduse palveõhtul,
kus see on siis veidi ümber kujundatud.
Meil on olnud rahvusvahelisi õhtuid,
mis on lõppenud võimsa palvega vangistatud kristlaste eest.
Esimene kord, kui tegime seda ühel noorteõhtul
ja noored kirjutasid neid kirju,
küsisid nad, kas nad võivad võtta nende kristlaste lood
endaga koju kaasa?
Küsisin, milleks ja nad vastasid: "Kas sa siis ei mõista?
Tahame jätkata sõpradega nende eest palvetamist!"
Meile saadetakse regulaarselt erinevatelt maadelt
sellised infolehed, kus on pildid vangistatud kristlastest
ja igaühe juures lühidalt nende lugu ning aadress, kuhu kirjutada.
Inimesed ütlevad sageli, et neil pole head väljendusoskust,
kuid vahet ei ole!
Võite kirjutada kas soome või inglise keeles...
Või kasvõi joonistada midagi. - Just.
Kirjale võib tõesti lisada mõne ilusa pildi
või joonistada ise midagi.
Ükskõik, mida julgustavat.
Isegi, et me ei räägi nendega sama keelt,
siis kui vangla pimeduses
võtavad maad mitmed kahtlused ja üksildustunne,
siis on kirja saades imeline kogeda,
et ma pole üksi ja mind pole unustatud.
Me liimime neile saadetistele alati juurde
ka mõne piiblisalmi, mis on selle vangi emakeeles.
Kuna vanglaametnikud loevad need enne üle,
on selle kaudu mitmed neistki saanud usklikuks.
Ühtlasi on paljud vangid pääsenud varem vabadusse,
kogenud vähem piinamist
ja või nende surmaotsus on tühistatud.
Selle vangla-teemaga
on seotud ka Wurmbrand'ide raamat,
mis anti välja möödunud sügisel ja millest on ka film tehtud.
Räägi sellest ka veidi.
Mäletan seda õhtut Helsingi Saalemi koguduses,
kus näitame seda filmi.
Järgmisel päeval sain telefonikõne ühelt isikult, kes oli kohal olnud
ja kes küsis: "Hannu,
kas oleks võimalik näidata seda filmi kõigile Soome kristlastele
ja ehk teistelegi?
Tegu on nii liigutava ja kõneka filmiga, et see muudab inimeste elu,
misõttu kas saaks näidata seda kõigile?"
Nii on võimalik tellida meid kogudustesse,
kus saame näidata seda filmi.
Lisaks sellele oleme andnud välja
Richard Wurmbrandi eluloo raamatu "Piinatud Kristuse pärast".
See kätkeb nii tema kui ta abikaasa lugu.
Ma ise loen seda juba teist korda.
Seda juhtub harva, et loeksin mõnda raamatut kaks korda
aga see on elumuutev ja väga sügavalt puudutav raamat.
See on kui ärkamise hüüd
ja samas kinnitus sellest, et Jumal on sinuga.
Nii et tasub osta see endale ja saada sedaviisi osa kogu loost.
Raamat on tellitav me kontorist
ja me kontaktandmed on ekraanil.
See oli nüüd lühiülevaade sellest,
mida Märtrite Hääl eripaigus üle maailma teeb.
Mitmed kohad jäid isegi mainimata, kuid eks siis edaspidi.
Aitäh Hannu, et jagasid meiega oma tööst!
Jumal on ilmselgelt pannud selle töö su südamele
ja siit pole muud, kui minna vaid edasi.
Õnnistusi sulle
ja sellele väärtuslikule tööle, mida teed!
Tänan!
Tõlge: Anne-Ly Raukas